
Priroda Grada Zagreba
Javna ustanova za upravljanje 
prirodnim vrijednostima Grada Zagreba

Maksimirski perivoj 1
HR – 10000 ZAGREB

KLASA: 003-05/26-02/08
URBROJ: 465-01-26-3

Zagreb, 14. kolovoza 2026. godine


OBRAZLOŽENJE NACRTA PRAVILNIKA O JEDNOSTAVNOJ NABAVI 
 
1. Pravna osnova 

Pravilnik se donosi na temelju Zakona o javnoj nabavi (NN br. 120/16, 114/22 i 48/26), Odluke o pravilima, uvjetima i postupcima jednostavne nabave Grada Zagreba (Službeni glasnik Grada Zagreba br. 24/26), Zakona o ustanovama (NN br. 76/93, 29/97, 47/99, 35/08, 127/19 i 151/22), Statuta Javne ustanove za upravljanje prirodnim vrijednostima Grada Zagreba (Službeni glasnik Grada Zagreba br. 7/24) i drugih važećih propisa. 
 
2. Razlozi donošenja 

Dosadašnje uređenje postupaka jednostavne nabave potrebno je uskladiti s važećim zakonodavnim okvirom Zakonom o javnoj nabavi (NN br. 120/16, 114/22 i 48/26), Odlukom o pravilima, uvjetima i postupcima jednostavne nabave Grada Zagreba (Službeni glasnik Grada Zagreba br. 24/26) te unaprijediti radi učinkovitijeg planiranja i provedbe nabave. Pravilnik se donosi prvenstveno u smislu zadnjih izmjena i dopuna Zakona o javnoj nabavi koji propisuje nove pragova za jednostavnu nabavu propisanih (Zakon o izmjenama i dopunama Zakona o javnoj nabavi NN 48/26) uvažavajući Odluku o pravilima, uvjetima i postupcima jednostavne nabave Grada Zagreba (Službeni glasnik Grada Zagreba br. 24/26) te radi povećanja transparentnosti, učinkovitosti, ekonomičnosti i odgovornosti u provedbi postupaka jednostavne nabave.

Pravilnikom se jasno uređuju odgovornosti organizacijskih jedinica, način pokretanja postupaka, istraživanje tržišta, prikupljanje ponuda, donošenje odluka, sklapanje ugovora, izdavanje narudžbenica te kontrola izvršenja ugovora. 
 
3. Ciljevi 
Donošenjem Pravilnika želi se: 
· osigurati zakonita provedba jednostavne nabave 
· povećati transparentnost postupaka 
· unaprijediti tržišno natjecanje 
· racionalnije koristiti sredstva ustanove 
· unaprijediti planiranje nabave 
· ojačati unutarnje kontrole. 
 
4. Očekivani učinci 
Očekuje se učinkovitija provedba postupaka jednostavne nabave, veća pravna sigurnost, veća transparentnost te racionalnije upravljanje javnim sredstvima. 

